**Извештај о спроведеној јавној расправи**

У складу са Законом о планирању и изградњи, Одељење за урбанизам, имовиснко правне послове и комунално стамбене делатности и заштиту животне средине, припремило је Нацрт Одлуке о изради измене и допуне Генералног урбанистичког плана Града Врања.

Сходно одредбама члана 28 Одлуке о јавним расправама, Закључком Градског већа Број: 06-21/2020-04 усвојен је Програм јавне расправе којим је предвиђено да Јавна расправа траје од 28. јануара до 7. фебруара 2020. године, као и да се централна јавна расправа, у форми отвореног састанка, одржи 07. фебруара 2020. године, у великој сали Скупштине града.

Јавна расправа почела је постављањем Нацрта Одлуке о изради измене и допуне Генералног урбанистичког плана Града Врања, на интернет страници града Врања и обавештењем да је покренута јавна расправа ради прибављања мишљења стручне и шире јавности о Нацрту Одлуке. Поред тога, објавељен је јавни позив за учествовање у јавној расправи.

Према плану јавне расправе, одржан је отворени састанак о Нацрту Одлуке о изради измене и допуне Генералног урбанистичког плана Града Врања на тему примедбе и сугестије на Нацрт Олуке, на коме су учесници – заинтересовани грађани и инвеститори изразили своје ставове и примедбе. Отвореном састанку присуствовали су представници Одељења за урбанизам, имовинско правне односе и стамбено комуналне делатности, градски урбаниста, зааменик градоначелника, градски правобранилац и заинтересовани грађани.

По окончању поступка јавне расправе Градско веће на седници одржаној дана 14.02.2020. године анализирало је све примедбе, предлоге и сугестије учесника у јавној расправи и прихватила предлоге који су релевантни са становишта предмета закона и то:

предлог **„ВИГО „ДОО,** приговор се односи на локације бр 12 улица Матије Гупца, промена намене зеленило и део подземна гаража;

предлог **Милојковић Бранимир,** примедба на локацију бр. 6, улица Генерала Белимарковића кп.бр. 7370 КО Врање 1, мења се намена из средње густине становања у малу густину.

предлог **Атеље „ПРО-арх“-Зоран Цветковић**  приговор на локацију број 6. у улици Генерала Белимарковића кп.бр. 7370 Врање 1.

предлог **грађана улице Боре Станковић** приговор на локацију број 11,

предлог **„ЈП „Урбанизам и изградња Града Врања**“, приговор на локацију број 12

Градско веће је усвојило закључак Комисије за планове бр.06-18/2020/10 од 23.10.2020. године, с тим да се предложени члан 8 Одлуке мења тако што се речи „изградња нових објеката“ замењују речима „издавање грађевинских дозвола“

Предлози, сугестије и примедбе учесника у Јавној расправи који су достављени Градском већу, после анализе истих нису прихваћене и то:

**Приговор Павловић Косте из Врања, улица Београдска 59,** примедба на локацију бр. 5 промена намене становања, из средње густине у намену становања мале густине – није прихваћен из разлога што постојећи и планирани режим саобраћаја не задовољава услове за средњу густину становања.

**Приговор Поповић Душана, Јосифа Панчића број 6,** примедба на локације бр. 3 у Насељу Ћошка промена намене из пословање и услуге у мале густине становања.- приговор се не може прихватити јер није примерено изградити етно село у делу насеља где су све куће.

**Атеље „ПРО-арх“-Зоран Цветковић**  приговор на локацију број 5, 6 ,9, и 14 – приговори нису прихваћени из разлога:

Локација број 5 приговор није прихваћен из разлога што постојећи и планирани режим саобраћаја не задовољава услове за средњу густину становања

Локација број 9 приговор није прихваћен из разлога што улица Партизански пут, једна од најзначајнијих улица у граду, а на потезу од аутобуске станице до школе Радоје Домановић је предвиђено зелено острво у важећем Генералоном урбанистичком плану, а овом одлуком се зелени појас проширује и на остатку улице.

Локација број 14 приговор није прихваћен из разлога што на предметној локацији је потребно извршити промену намене дела катастарске парцеле из намене образовање у намену средње густине становања, јер иста служи за редовно одржавање постојећег стамбеног објекта

**Приговоре Боже Ђорђевића, Слободана Милошевића, Марка Марковића и Милоша Ристића,** имају идентичан текст **њиховог приговора** и они се односе уоште на Одлуку, не предлажу конкретну измену,како би се иста разматрала и усвојила.

 **Приговор Зорана Ђорђевића**, поднет на локацију број 5, није прихваћен из разлога што постојећи и планирани режим саобраћаја не задовољава услове за средњу густину становања

 **Приговори „ЈП „Урбанизам и изградња Града Врања**“, на локацију број 10 ,5,8,9,10,13,15,20 и 19 примедбе нису прихваћене из следећих разлога:

Локација број 5 није прихваћен из разлога што постојећи и планирани режим саобраћаја не задовољава услове за средњу густину становања

Локација број 8 приговор није прихваћен јер реализација улице Мишарске није могућа према постојећем ГУП-у јер би Град био у обавези да реши велики број имовнисно правних односа

Локација број 9 није прихваћен приговор из разлога што улица Партизански пут једна од најзначајнијих улица у граду, а на потезу од аутобуске станице до школе Радоје Домановић је предвиђено зелено острво у важећем Генералоном урбанистичком плану, а овом одлуком се зелени појас проширује и на остатку улице.

Локација 10, приговор није прихваћен јер се предвиђена траса улице простире на делу на коме је изграђено неколико кућа, па би ради реализације ове улице дошло до рушења постојећих стамбених објеката

Локација број 13, приговор није прихваћен, уз констатацију да ће на овој локацији бити забрањено грађење вишепородичних објеката, већ ће ова локација служити грађанима за докомплетирање постојећих парцела.

Локација број 15, приговор није прихваћен из разлога што постоји потреба да се јавна намена промени из намену пијаца у намену пословање и услуге имајући у виду да је целисходније дефинисати шири круг намена, који ће се касније реализовато и складу са постојећим потребама на овом подручју.

Локација број 19, приговор није прихваћен из разлога што је на овом подручју неопходно извршити промену јавне намене из намену саобраћајни комлекси у намену администрације, имајући у виду реалне потребе на предметној локацији.

Локација 20, приговор није прихваћен јер промена намене из пијацу у намену мале густине је прихватљива, јер се у пракси показало да не постоји реална потреба са великим бројем пијаца у граду

**Приговор станара Улице Ј.Ј.Лунге и Софкине**, на локацији број 13, јер нису сагласни да се на предметној локацији сагради објекат за колективно становање. Приговор није прихваћен, уз констатацију да ће на овој локацији бити забрањено грађење вишепородичних објеката, већ ће ова локација служити грађанима за докомплетирање постојећих парцела.

**Приговор, грађани улице Радоја Домановића**, примедбе на локацију број 4, 5 и 6, не прихвата се из разлого што се на локацијама број 4 и 5 намена пијаца мења у намену зеленило у складу са околном наменом, а из разлога што се у пракси показало да не постоји реална потреба са великим бројем пијаца у граду. Приговор који се односи на Локацију број 5, а тиче се густине становања, не прихвата се јер на овој локација не постоји комунална инфраструктура која задовољава потребе средње густине становања. Што се тиче приложене петиције која је везана за катастарске парцеле број 4794,4779,4793 део и 4778 део, све КО Врање 1, нису у обухвату ове Одлуке и као такве нису предмет разматрања.

**Приговор Небојша Анђелковић**, он у свом приговору помиње локацију број 7, а заправо је ова локација обухваћена локацијом број 5, приговор није прихваћен из разлога што се густина становања прилагођава постојећим условима на терену

 Приговори Стајић Јагоде, Лепосаве и Сунчице; становника Улице Владимира Трајковића; Митић Љиљане и Поповић Милане; Крстић Чедомира,Стошић Петра и Симоновић Момира нису разматрани јер су беспредметни обзиром да се односе на парцеле које нису обухваћене Нацртом одлуке, те се о њима није могло расправљати.

 Отворени састанак који је саставни део јавне расправе оцењена је од стране учесника као веома успешна и конструктивна расправа, у смислу могућности свих учесника да активно учествују у расправи о тексту Нацрта Одлуке и износе своје идеје поткрепљене примерима из њихове свакодневне праксе.

 Председник Градског већа

 др Слободан Миленковић